Κινηματικά χαρακτηριστικά της μετάβασης από την καθιστή στην όρθια θέση και της αντίστροφης δεξιότητας σε γυναίκες με οστεοαρθρίτιδα και σε υγιείς συνομήλικες
Creators: name: Νάνου, Δήμητρα Γεωργίου
Publisher: name: Aristotle University of Thessaloniki
Year: 2018
Subjects: Οστεοαρθρίτιδα γόνατος
Εσωτερικό μοντέλο (θεωρία κινητικού ελέγχου)
Άρση και κάθισμα
Βαρύτητα (ασυμμετρία κίνησης)
Knee osteoarthritis
Internal model (motor control theory)
Sit to stand and back to sit
Gravity -movement asymmetry

description: Η άρθρωση του ώμου είναι η πρώτη που κινείται και η τελευταία που σταματάει κατά τη διάρκεια της άρσης και του καθίσματος στο οβελιαίο επίπεδο. Σκοπός της παρούσας μελέτης ήταν να συγκρίνει τα κινηματικά χαρακτηριστικά της άρθρωσης του ώμου κατά τη διάρκεια της άρσης και του καθίσματος σε γυναίκες με Οστεοαρθρίτιδα Γόνατος (ΟΓ) και σε υγιείς συνομήλικες. Σύμφωνα με την υπόθεση της έρευνας η ΟΓ θα επηρεάσει την ασυμμετρία μεταξύ των δύο κινήσεων, η οποία αποτελεί δείκτη κωδικοποίησης της βαρύτητας στο εσωτερικό μοντέλο κίνησης. Στην έρευνα συμμετείχαν 10 γυναίκες με μέτρια οστεοαρθρίτιδα γόνατος (ηλικία: 66.90±4.51 έτη, ύψος: 1.63±0.02 μέτρα, μάζα: 77.63±5.4 κιλά) και 10 υγιείς συνομήλικες (ηλικία: 61.90±2.12 έτη, ύψος: 1.63±0.03 μέτρα, μάζα: 78.30±4.91 κιλά), οι οποίες εκτέλεσαν την άρση και το κάθισμα με αυτό-επιλεγόμενη κανονική ταχύτητα εκτέλεσης. Χρησιμοποιήθηκε ένα τρισδιάστατο σύστημα ανάλυσης της κίνησης με 10 κάμερες και με συχνότητα δειγματοληψίας 100 frames/sec ( Bonita 3, Nexus Vicon, Oxford, UK ). Οι δύο δεξιότητες αναλύθηκαν στην οριζόντια και κάθετη κίνηση με βάση το προφίλ της εφαπτόμενης ταχύτητας του ώμου και υπολογίστηκαν τα χωρο-χρονικά χαρακτηριστικά της κίνησης. Τα αποτελέσματα της ανάλυσης διπλής διακύμανσης (two-way ANOVA) επιβεβαίωσαν ότι η άρση εκτελείται πιο γρήγορα από το κάθισμα (Διάρκεια κίνησης ώμου F1,18=26.22, p=.000) και με μεγαλύτερη μέγιστη κάθετη (F1,18=19.87 p=.000), μέγιστη οριζόντια (F1,18=61.45 p=.000) και μέση εφαπτόμενη ταχύτητα (F1,18=44.01 p=.000). Παρόλα αυτά, τόσο τα χρονικά όσο και τα χωρικά χαρακτηριστικά της κίνησης δε διέφεραν ανάμεσα στις δύο ομάδες, με εξαίρεση τη σχετική διάρκεια της οριζόντιας κίνησης κατά την άρση, η οποία ήταν μεγαλύτερη στην ομάδα ΟΓ σε σύγκριση με τις υγιείς συνομήλικες (t18=2.61, p=.017). Τα αποτελέσματα έδειξαν ότι μία χρόνια μυοσκελετική νόσος όπως η ΟΓ δεν μπορεί να επηρεάσει την ασυμμετρία σύνθετων λειτουργικών κινήσεων (άρση- κάθισμα). Το εσωτερικό μοντέλο κίνησης, παρά την παρουσία της νόσου, εξακολουθεί να είναι πολύ ισχυρό κωδικοποιώντας τη δύναμη της αδράνειας και της βαρύτητας κατά τον κινητικό σχεδιασμό, έλεγχο και εκτέλεση των παραπάνω κινήσεων
description: The shoulder joint, in sagittal plane, was the first to move and the last to stop during both Sit-To-Stand (STS) and Back-To-Sit (BTS) motions. The purpose of this study was to compare the kinematics of the shoulder joint during sit-to-stand and back-to-sit in women with knee osteoarthritis (OA) and age-matched controls. According to the research hypothesis, knee OA will affect the asymmetry between the two movements, which is an indicator of gravity encoding in the internal model of motion. Ten women with moderate knee OA (mean and standard deviation, age: 66.90±4.51 years, height: 1.63±0.02 m, mass: 77.63±5.4 kg) and ten healthy women (mean and standard deviation, age: 61.90±2.12 years, height: 1.63±0.03 m, mass: 78.30±4.91kg) performed a STS and a BTS movements at a self-selected speed. A three-dimensional motion analysis system with 10 cameras and sampling frequency 100 Hz /sec was used (Bonita 3, Nexus Vicon, Oxford, UK). The two movements were analyzed in the horizontal and vertical displacement based on the tangential velocity profile of shoulder motion and the spatio-temporal features of STS and BTS were computed. A two-way ANOVA showed that sit-to-stand was executed faster than the back-to-sit (movement duration F1,18=26.22, p=.000) and with greater maximum vertical (F1,18=19.87 p=.000), maximum horizontal (F1,18=61.45 p=.000) and mean tangential velocity (F1,18=44.01 p=.000). However, both spatial and temporal features of motion did not differ between the two groups, except from the relative duration of the horizontal movement during sit-to-stand (t18=2.61, p=.017), which was higher in the knee OA group than asymptomatic women. Results indicate that a chronic musculoskeletal disorder such a knee OA cannot affect the asymmetry of complex motor tasks (STS-BTS). The internal model of action, despite the impact of the disease, is still powerful by encoding the gravity and inertia constrains on motor planning, control and execution processes of these two motions